“Nel 34 declaremos la República asturiana, nel 37 ficímoslo otra vegada, y agora, tornaremos a declarala”
#000001
El tradicional actu qu’Andecha Astur vien entamando tolos 12 d’Ochobre n’alcordanza y homenaxe ala Revolución Asturiana d’Ochobre’l 34, entamó con un emotivu homenaxe floral delantre la tumba de Belarmino Tomás, cabezaleru n’ochobre’l 34 y presidente del Conseyu Soberanu, la postrer istitución democrática asturiana.
#000002
Darréu tuvo llugar la intervención política d’Ana Fernández na que repasó los fechos hestóricos más rellevantes, la continuidá de la llucha pesia la represión, y enllazó la declaración de la República Obrera y Campesina d’Asturies nel 34, y la del Conseyu Soberanu d’Asturies y Llión, col compromisu d’Andecha Astur trabayando por una República Asturiana como proyeutu de futuru p’Asturies, y en collaboración con formaciones soberanistes de les naciones que participen nel proyeutu d’Agora Repúbliques nel que s’afaya Andecha Astur.
#000003
Nel mesmu sen defendió la necesidá d’afitar “un proyeutu políticu de tresformación social que tea Asturies como marcu específicu d’actuación”, y defendió la presencia d’Andecha Astur na prósima convocatoria d’elleiciones del 10P, faciendo un llamamientu p’ “afitar votu ente votu un espaciu políticu propiu que se ñega a almitir qu’l servilismu y la sumisión de les sucursales españoles n’Asturies seyan una alternativa, y qu’apuesta por Asturies y pol Pueblu Asturianu”.
#000004
Tres remarcar l’esfuerciu d’Andecha Astur pa ufiertar a la la sociedá asturiana una alternativa viable na qu’el Pueblu Asturianu seya’l protagonista. L’actu finó col canciu de la Flor del Agua.
#000005
Facer sindicalismu nun ye delitu
#000012